ועדת הכספים, כנסת 17, פרוטוקול מספר 388, 2007-05-07 10:30

סטס מיסז'ניקוב: בוקר טוב, אני פותח את הדיון בנושא התיקונים בתקנון הבורסה: מכירות בחסר והשקעת חש"ב בהון חברה שעיסוקה הנפקת מוצרי מדדים.

שאול ברונפלד: מדובר פה על תיקון בעל אופי טכני.

ראובן ריבלין: האם יש גם דברים טכניים שיורדים למהות?

שאול ברונפלד: אני לא חושב, אבל יש לנו שמונה סעיפים, ומיד נראה.

ראובן ריבלין: היועצת המשפטית שלנו, יש לך הערות?

שגית אפיק: לא.

ראובן ריבלין: קראתי, לא מצאתי דבר מהותי, אבל אני לא בקי בנושא הזה.

ראובן ריבלין: קבלתי ייעוץ שמדובר פה בדברים טכניים שאינם יורדים והחשיפה יפה.

ראובן ריבלין: למרות הוויכוח האם ועדת הכספים צריכה להתערב או לא, עצם העובדה שזה מובא בפנינו זה דבר חשוב ביותר.

ראובן ריבלין: ניסיתי ללמוד את החומר ואני לא רואה דבר מהותי או מקום שנתנגד, אלא אם כן יש מישהו מהיועצים שיאיר את עינינו ויאמר לנו שיש דבר בעייתי בנושא מסוים.

ראובן ריבלין: גם לא קיבלתי שום מכתב שמתנגד לעניין הזה.

סטס מיסז'ניקוב: אז בואו נצביע.

סטס מיסז'ניקוב: מי בעד אישור התיקון של תקנות הבורסה לגבי מכירות בחסר?

סטס מיסז'ניקוב: הצבעה בעד – פה אחד נגד – אין

סטס מיסז'ניקוב: תודה, התיקון אושר.

סטס מיסז'ניקוב: אנחנו עוברים לתיקון השני.

סטס מיסז'ניקוב: אולי תסבירו את כל התיקונים ברצף.

חגית נאמן: חבר בורסה שאינו בנק יכול להקים חברה שעוסקת בהנפקת מוצרים.

חגית נאמן: התיקון אומר שבעלי היחידות באותה חברה שמנפיקה יוכלו להיפרע במקרה של בעיה לא רק מהכספים שגויסו מבעלי התעודות, אלא גם מההון העצמי של החברה המנפיקה.

חגית נאמן: בהחלטה אחרת אנחנו גם מגבילים את ההון שחברות כאלה מבקשות מתוך כוונה שההון ישרת את בעלי התעודות.

חגית נאמן: 2.

חגית נאמן: תיקונים בתקנון הבורסה: 1.

חגית נאמן: תשלום בגין חריגה ממגבלת פוזיציות פתוחות.

חגית נאמן: 2.

חגית נאמן: כללי שימור בהקצאה פרטית.

חגית נאמן: 3.

חגית נאמן: תיקון עילות השעיה וביטול החברות בבורסה.

חגית נאמן: 4.

חגית נאמן: התאמת הכללים להשעיה עקב פדיון מוקדם.

חגית נאמן: 5.

חגית נאמן: חברות בבורסה של בנק חוץ.

חגית נאמן: 6.

חגית נאמן: כללי רישום ושימור למוצרי מדדים.

סטס מיסז'ניקוב: אנחנו עוברים לתיקונים בתקנון הבורסה, תשלום בגין חריגה ממגבלת פוזיציות פתוחות.

חגית נאמן: בשוק הנגזרים יש מגבלה לגבי פוזיציות פתוחות, שנועדה להבטיח שלא תעשינה מניפולציות.

חגית נאמן: התיקון המוצע מתייחס לקנסות שמוטלים במקרה של חריגה מהמגבלה הזו.

חגית נאמן: הוא אומר שאת התשלומים שגובים בגין חריגה יגבו מהיום הראשון של החריגה.

חגית נאמן: הדבר השני, בהנחיות הבורסה מוצע להעלות את הקנס משני שקלים לעשרה שקלים בגין כל פוזיציה שחורגים ממנה.

סטס מיסז'ניקוב: תודה.

סטס מיסז'ניקוב: תסבירי בבקשה לגבי כללי שימור בהקצאה פרטית.

חגית נאמן: כללי השימור קובעים שצריך 15%.

חגית נאמן: יש מקרים בהם הקצאות פרטיות עושים אישור של 10%, עם אפשרות להסדרים כדי להגיע ל-15%.

חגית נאמן: הרעיון הוא שחברה שמקבלת אפשרות לעשות כאלה הסדרים תמצא את עצמה נופלת לכללי השימור, וזאת התאמה טכנית לאותן חברות.

סטס מיסז'ניקוב: תודה.

סטס מיסז'ניקוב: תיקון עילות השעיה וביטול החברות בבורסה.

חגית נאמן: זה סעיף טכני.

חגית נאמן: עשינו תיקון בכללים שחלים על חברי המסלקה, מתי אפשר להשעות אותם במקרה של חדלות פירעון.

חגית נאמן: רוצים להתאים את אותם מקרים גם למקרה שזה חבר בורסה ולא חבר מסלקה לפי העילות בתקנון הבורסה.

סטס מיסז'ניקוב: תודה.

סטס מיסז'ניקוב: נעבור להתאמת כללים להשעיה עקב פדיון מוקדם.

חגית נאמן: יש לנו כללים במקרה שמוכרז פדיון מוקדם לבעלי אג"ח המשקיעים בניירות הערך של החברה.

חגית נאמן: התיקון הזה נועד לומר שבמקרה שחברה גובה מראש, יש פדיון מוקדם.

חגית נאמן: זה לא בשל קשיים של החברה, ולכן מוצע להכניס את התיקון הזה, שמבהיר את הדבר הזה.

סטס מיסז'ניקוב: תודה.

סטס מיסז'ניקוב: חברות בבורסה של בנק חוץ.

חגית נאמן: הכללים לגבי חברות בבורסה של בנק חוץ היו עד היום במסגרת של הנחיות זמניות למשך שנתיים, בהתאם לחוק ניירות ערך.

חגית נאמן: על פי הכללים האלה התקבלו שני חברי בורסה זרים – סיטי בנק ו-HSBC – ועכשיו מוצע להעביר את הכללים האלה למסגרת קבועה.

סטס מיסז'ניקוב: והתיקון האחרון, כללי רישום ושימור למוצרי מדדים.

חגית נאמן: זה תיקון לכללים בנושא של רישום תעודות סל, תעודות בחסר ומוצרים פיננסיים שמנפיקות חברות.

חגית נאמן: עד היום החברות האלה הורשו להון עצמי של שמונה מיליון שקלים.

חגית נאמן: בתיקון אנחנו מגדילים את דרישת ההון ל-36 מיליון שקלים, עם אפשרויות לדרישות הון נמוכות יותר במקרה שיש לחברות ביטוח או דרוג בכל מיני אלטרנטיבות.

חגית נאמן: התיקון הזה גם מעגן הנחיות שהיו קבועות בהנחיות זמניות במסגרת התקנון.

חגית נאמן: בנוסף, יש עוד מספר דרישות לגבי החברות האלה, והתיקון מעגן בפרק אחד את כל מוצרי המדדים כפרק חדש.

סטס מיסז'ניקוב: תודה.

סטס מיסז'ניקוב: בבקשה, אדוני.

דניאל מולקנדוב: התקנה הראשונה פוגעת בקהל משקיעים די גדול.

דניאל מולקנדוב: מדובר במגבלה של 30,000 פוזיציות שמותר להשקיע בתיק ניירות ערך.

דניאל מולקנדוב: יש גם קרנות נאמנות וקופות גמל שיש להן נכסים בהיקף של מיליארדים והתקנה של 30,000 אופציות היא אבסורדית, מכיוון שאם מנהל קרנות נאמנות או קופת גמל רוצה לתת הגנה לתיק מניות כדי שלא יפגע בנפילות והוא רוצה לקנות ביטוח, דהיינו אופציות חוץ, הוא לא יכול לקנות את האופציות האלה במידה מספקת.

דניאל מולקנדוב: קהל המשקיעים, קרנות הפנסיה או חברות הביטוח, ייפגעו ובסופו של דבר האזרח הוא זה שנפגע בגלל מגבלת הביטחונות.

דניאל מולקנדוב: בבורסה מציעים שיהיה קנס של עשרה שקלים לאופציה לכל פוזיציה פתוחה - זה ממש זריית חול בעיניים מפני שזה לא מונע מניפולציות בשוק המעו"ף.

דניאל מולקנדוב: מה זה אומר מניפולציה בשוק המעו"ף?

דניאל מולקנדוב: ביום האחרון של פקיעת אופציה גופים גדולים מזרימים מיליארדי שקלים לקניה או למכירה של מניות, מה שנקרא "נכס בסיס".

דניאל מולקנדוב: נכס הבסיס הזה עולה ויורד, כל נקודת אופציה עולה או יורדת ב-100 שקל.

דניאל מולקנדוב: אם יעלו את הבורסה ב-2%, זאת אומרת שעל כל פוזיציה פתוחה, חריגה, שיפתח בעל פוזיציות הוא ירוויח 2,000 שקלים.

דניאל מולקנדוב: כלומר, הקנס של עשרה שקלים הוא למראית עין ולא באמת יפחיד איזשהו גורם בשוק ההון.

דניאל מולקנדוב: אני מציע שבמקום להטיל קנסות על חריגה מפוזיציות פשוט לא לתת לפעילים מסוימים לפעול ביום המעו"ף, כדי שלא יגרמו מניפולציות.

דניאל מולקנדוב: שלא יזרקו סחורה ביום המעו"ף לא לקניה ולא למכירה, וזה מה שיפתור את הבעיה.

דניאל מולקנדוב: מה שהבורסה מבקשת בתקנה הזאת זה מה שנקרא אקמול לאיידס.

דניאל מולקנדוב: אם אפשר, אני מבקש לשבת עם אנשי הרשות, לדחות את ההצבעה בסעיף הספציפי.

דניאל מולקנדוב: אני אומר את זה כפעיל בשוק ההון שמבין איך זה עובד ואני מבקש לא לפגוע בציבור הרחב, בעיקר באלה שחוסכים דרך קרנות, קופות גמל וקרנות פנסיה בחברות הביטוח.

דניאל מולקנדוב: אני חושב שכדאי לדון בנושא הזה בכובד ראש לפני שאתם מגיעים להצבעה.

ראובן ריבלין: את מי אדוני מייצג?

דניאל מולקנדוב: אני מייצג חברה לקרנות נאמנות ואני משקיע בשוק ההון ומייצג את עצמי.

סטס מיסז'ניקוב: ליושב-ראש הבורסה יש תשובה לטענות שהועלו.

סטס מיסז'ניקוב: בבקשה.

שאול ברונפלד: אני לא מקבל את רוב הדברים שנאמרו כאן, אבל גם לשיטתו, בואו נקבע את הקנס ובמקביל אני מוכן לחשוב.

שאול ברונפלד: אם אתה חושב שהקנס הזה לא מספיק אני מוכן לחשוב על דרכים נוספות ואולי יותר דרסטיות.

שאול ברונפלד: לא השתכנעתי ממה שאמרת, אבל זה לא צריך למנוע את אישור ההנחיה הזאת.

שאול ברונפלד: גם אם זה אספירין, אספירין היא תרופה לא רעה.

יעקב ליצמן: גם אתם הגעתם למסקנה שצריך לטפל.

שאול ברונפלד: צריכים לטפל, מצד שני, אם יש פצע ביד אתה לא חותך את היד.

שאול ברונפלד: גם זה לא פתרון.

ראובן ריבלין: יש מישור מנהלי ומישור פלילי.

ראובן ריבלין: כל מה שהוא דיבר עליו הוא גם מעשה פלילי, זה דבר שיכול להכניס אדם לבית הסוהר בסופו של דבר.

ראובן ריבלין: אלא מה, המערכת מתקשה.

ראובן ריבלין: המערכת אומרת: ניצור לעצמנו כלי מנהלי, שבו לא נצטרך להוכיח הוכחות ברמה פלילית, הליך שיכול להימשך תקופות ארוכות.

ראובן ריבלין: אני חושב שזה הרבה יותר מאקמול, משום שהוא נותן אמצעי בידי המערכת להתמודד עם הדברים שאתה מבקש, מר מולקנדוב.

ראובן ריבלין: אתה אומר שאם זה יבוא במקום כל הדברים האחרים זאת סכנה.

ראובן ריבלין: אני מודיע לך – למרות שלא דברתי עם אנשי הבורסה – שזה לא יבוא במקום.

ראובן ריבלין: לפעמים הרמה האתית מוציאה מהפלילי, כאשר הפלילי לא רוצה לקבל אותה.

ראובן ריבלין: אבל אם הרמה הפלילית היא זו שמטפלת ראשונה, הרמה האתית בכלל לא נכנסת לאותה מערכת.

ראובן ריבלין: אני חושבת שהבקשה שלהם נותנת כלי נוסף בידי הבורסה לתת פתרונות.

סטס מיסז'ניקוב: נצביע אן-בלוק.

שגית אפיק: יש לבורסה נוסח מתוקן לאחד הסעיפים.

חגית נאמן: נשמטה פסקה שקיימת היום, שלא התכוונו למחוק אותה.

סטס מיסז'ניקוב: אותו דבר יהיה גם בסעיף הבא.

סטס מיסז'ניקוב: אנחנו לא יושבים פה כדי לקבל את הניירת בבוקר ולדון בזה דקה אחרי.

סטס מיסז'ניקוב: אני לא רוצה לתקוע את הבורסה ואת התקנות, אבל תעשו טובה לכל חברי הוועדה - תביאו את זה מראש כדי שאנשים ילמדו את זה.

שאול ברונפלד: אני מתנצל, זאת תקלה.

חגית נאמן: אני מתנצלת, זאת טעות סופר שראינו כשקראנו את החומר לישיבה.

סטס מיסז'ניקוב: מי בעד אישור כל התיקונים?

סטס מיסז'ניקוב: אני קורא אותם אן-בלוק.

סטס מיסז'ניקוב: תיקונים בתקנון הבורסה: 1.

סטס מיסז'ניקוב: מכירות בחסר 2.

סטס מיסז'ניקוב: השקעת חש"ב בהון חברה שעיסוקה הנפקת מוצרי מדדים.

סטס מיסז'ניקוב: 2.

סטס מיסז'ניקוב: תיקונים בתקנון הבורסה: 1.

סטס מיסז'ניקוב: תשלום בגין חריגה ממגבלת פוזיציות פתוחות.

סטס מיסז'ניקוב: 2.

סטס מיסז'ניקוב: כללי שימור בהקצאה פרטית.

סטס מיסז'ניקוב: 3.

סטס מיסז'ניקוב: תיקון עילות השעיה וביטול החברות בבורסה.

סטס מיסז'ניקוב: 4.

סטס מיסז'ניקוב: התאמת הכללים להשעיה עקב פדיון מוקדם.

סטס מיסז'ניקוב: 5.

סטס מיסז'ניקוב: חברות בבורסה של בנק חוץ.

סטס מיסז'ניקוב: 6.

סטס מיסז'ניקוב: כללי רישום ושימור למוצרי מדדים.

סטס מיסז'ניקוב: הצבעה בעד – 4 נגד – אין